Izbjeglice iz Afrike sve brojnije u SAD-u
Prema podacima Ureda za popis stanovništva, u Americi trenutno živi milijun afričkih imigranata. Više od polovice njih je u Ameriku ušl
Od kraja Drugog svjetskog rata priljev afričkih useljenika u Sjedinjene Države bio je prilično stabilan. No, od devedesetih godina njihov broj se dramatično povećao. Sada je nazočnost tih relativno novih imigranata iz Afrike vrlo vidljiva u nekim zajednicama u Americi. Kada je Barack Obama, malo znan zastupnik iz savezne države Illinois, izabran u Senat Sjedinjenih Država, pažnju javnosti je privukao novi val američkih imigranata u Americi, koji su različiti od Amerikanaca afričkog podrijetla, potomaka robova koji su dovedeni u zemlju prije nekoliko generacija. Senator Obama, kojem je otac iz Kenije, a majka Amerikanka, prvi je senator afričkog podrijetla kome oba roditelja nisu rođeni u Americi. Prema podacima Ureda za popis stanovništva, trenutno u Americi živi milijun afričkih imigranata. Prema ovom izvoru, više od polovice njih je u Ameriku ušlo i tu se naselilo između 1990-2000. Khalid El-Hassan je direktor programa Centra za afričke znanosti pri Sveučilištu Kansas u Lawrenceu. On kaže da se broj afričkih imigranata povećava nevjerojatnom brzinom. No, mnogi afrički aktivisti vjeruju da je američki Ured za popis stanovništva prikazao znatno manje brojke od stvarnih. Kao i mnogi drugi imigranti, tvrde oni, Afrikanci koji su u Sjedinjenim Državama ilegalno nisu voljni sudjelovati u popisu stanovništva niti tražiti pomoć vlade u drugim stvarima. Jill Willson iz washingtonskog Brookings Institution tvrdi da nakon što stignu u Sjedinjene Države, afrički imigranti gravitiraju prema većim gradovima. M eđutim, Dr. El –Hassan sa Sveučilišta Kansas kaže da se neki afrički imigranti, posebno oni koji su u Sjedinjene Države stigli kao izbjeglice iz zemalja poput Somalije i Sudana naseljavaju u manje napućenim dijelovima zemlje poput srednjeg zapada. Stručnjaci tvrde da je porast afričkih imigranata tijekom devedesetih rezultat unutarnjih nemira, prirodnih nepogoda i ekonomskih teškoća u nekim afričkim zemljama. Sve te nedaće natjerale su tisuće ljudi da izbjegnu s afričkog kontinenta. Mnogi drugi došli su kroz programe sjedinjavanja obitelji, kao i program imigracijske lutrije za ljude iz zemlja s niskim stopama useljavanja u Sjedinjene Države. Utjecaj afričkih imigranata vrlo je očit u povećanom broju afričkih crkvi, džamija i afričkih biznisa u velikim gradovima poput New Yorka, Washingtona, Houstona i Chicaga. Velečasni David Gitome, rođen u Keniji, već 7 godina je pastor Umoja Church u saveznoj državi Maryland i kaže da je njegova župa porasla na 200 vjernika u posljednjih nekoliko godina. Jedna od nedjeljnih misa se služi na jeziku svahili. Kaže da je porast afričkih crkvi odraz sveukupnog porasta afričkih imigranata u Sjedinjenim Državama. Nedavno je u New York Timesu objavljen članak u kojem se kaže da se trenutačno u Sjedinjenim Državama nalazi više afričkih imigranata koji su dobrovoljno došli, nego što je nekada bilo robova koji su prisilno dovedeni u ovu zemlju.